open-index/open-wikipedia-markdown huggingface dataset:
WatchMojo.com

**WatchMojo.com** on kanadalainen yritys, joka tekee populaarikulttuuriaiheisia infotainment-videoita, kuten Top 10 -listoja ja minielämäkertoja. Aihepiireihin lukeutuvat autot, liikeyritykset, huumori, koulutus, muoti, elokuva, ruoka, kuntoilu, historia, käyttöneuvonta, lifestyle, musiikki, politiikka, tiede, urheilu, teknologia, matkailu ja videopelit. 

WatchMojon perustivat vuonna 2005 Ashkan Karbasfrooshan, Raphael Daigneault ja Christine Voulieris.

Vuoden 2013 lopulla WatchMojon videot saivat Youtubessa noin 77 miljoonaa katsomiskertaa kuukaudessa ja yhtiön kanavilla oli lähes 1,4 miljoonaa tilaajaa. Vaikka valtaosa katsomiskerroista syntyy YouTubessa, pääosa WatchMojon tuloista koostuu videoiden lisensioinnista ja syndikoinnista muiden kaupallisten sisällöntarjoajien käyttöön ja niiden myynnistä mainostajayritysten käyttöön.

WatchMojon liikeidea on toimia yleisön itse tuottaman sisällön (kuten YouTuben amatöörivideoiden) ja ison budjetin videotuotantoyhtiöiden välimaastossa. Yrityksen markkinointitaustainen perustaja Ashkan Karbasfrooshan oivalsi, etteivät mainostajat halua sitoutua tasoltaan vaihtelevaan käyttäjien tekemään sisältötuotantoon eivätkä toisaalta halua maksaa videopätkistä samanlaisia summia kuin perinteisistä mainoselokuvista. Tällä strategialla hän toisaalta karkotti pois pääomasijoittajat, jotka olisivat uskoneet pikemminkin yleisön tuottamaan sisältöön. 

Pienellä omalla tuotantoryhmällä tehtävät videot eivät sisällä erityisiä elokuvallisia arvoja tai itsenäistä luovuutta, vaan videot tehdään joko mainostaja-asiakkaiden tilauksesta pyöritettäviksi esimerkiksi ostoskeskuksissa, takseissa, kahviloissa ja verkkosivustoilla. Osa videoista tehdään spekulatiivisesti tietyn asiakkaan tarpeisiin ja myydään sille vasta valmiina. Esimerkkejä selkeän mainonnallisista WatchMojo-videoista ovat *[[CoverGirl (kosmetiikkamerkki)|CoverGirl]] Tips For Faking It: An Eyelid Crease* ja *American Classic Looks from [[Gap (yritys)|the Gap]]*. Brändäämättömät WatchMojo-videot ovat neutraalin viihteellisiä, kuten monet Top 10 -videot, tai informatiivisia, kuten *The History of the Waterways in U.S. and Canada* tai *Travel Guide: Luxembourg*. Yritys tekee yhteistyötä myös englannin kielikursseja tuottavien taiwanilaisten ja ranskalaisten kustannusyhtiöiden kanssa, jotka käyttävät WatchMojon videoita opetusmateriaalinaan.

Yhtiön toimitusjohtaja Ashkan Karbasfrooshan on valmistunut John Molson -bisneskoulusta Montrealissa ja tunnetaan myös AskMen.comin perustajana. Hän myi AskMenin 13,5 miljoonalla dollarilla mediajätti News Corporationille. Kun hän pian sen jälkeen perusti WatchMojon, News Corp. haastoi hänet oikeuteen kilpailunrajoitussopimuksen rikkomisesta, mutta asia sovittiin, ja yhtiö tuli mukaan WatchMojon osakkaaksi.

Karbasfrooshan oli vuonna 2012 ehdolla Ernst & Young -yhtiön Entrepreneur of the Year -palkinnon saajaksi mediasarjassa.
 
## Lähteet
Krimin niemimaan parlamenttivaalit 2014

**Krimin niemimaan parlamenttivaalit 2014** järjestettiin 14. syyskuuta 2014 kahdella vaalialueella Venäjän federaation vaalilainsäädännön mukaan: Sevastopolin liittovaltiokaupungissa ja muualla Krimin niemimaalla Krimin autonomisessa tasavallassa. Vaalit järjestettiin keväällä tapahtuneen alueen Venäjään liittämisen jälkeen. Kansainvälisoikeudellisesti vain Venäjä on pitänyt vaaleja laillisina, koska kansainvälinen yhteisö katsoo Krimin autonomisen tasavallan olevan osa Ukrainaa.

Vaaleissa oli 803 ehdokasta ja 12 puoluetta edustettuina. Kello 18 mennessä Moskovan ja samalla paikalliseen venäläiseen aikaan oli äänestänyt 45&nbsp;% äänioikeutetuista. Vaalihuoneistot suljettiin kello 20 paikalliseen venäläiseen aikaan.

Äänestysprosentti jäi 60&nbsp;%:iin, ja puolueista annetuista äänistä sai Yhtenäinen Venäjä 70,4&nbsp;%, Venäjän liberaalidemokraattinen puolue 9,3&nbsp;% sekä Venäjän federaation kommunistinen puolue 6,6&nbsp;%. Äänioikeutetuista Yhtenäistä Venäjää äänesti 42,2&nbsp;%, Liberaalidemokraattista puoluetta 5,6&nbsp;% ja Venäjän federaation kommunistista puoluetta 4,0&nbsp;%, yhteensä 51,8&nbsp;%.

## [[Ovensuukysely]]

Otos ovensuukyselyssä oli 3600 äänestänyttä, joista 202 ei kertonut sitä, mitä äänesti. Kysely suoritettiin  110 äänestyspaikalla virheen ollessa 1,5%. Äänestysprosentiksi jäi 60% äänioikeutetuista. Vaaliin osallistui 12 puoluetta, joista kolme ylitti viiden prosentin äänikynnyksen. Loput neljä puoluetta saivat noin prosentin äänistä.

Kolmen äänikynnyksen ylittäneiden puolueiden saamien äänten osuus oli 51,76% äänioikeutetuista. Ne kaikki kannattavat Venäjän yhtenäisyyttä.

## Lähteet
Liittovaltiokaupunki

**Liittovaltiokaupunki** on Venäjän federaation liittovaltiosubjekti, joka ei muodosta ympäröivän alueensa, oblastin, kanssa yhtä liittovaltiosubjektia, vaan kaupunki ja sitä ympäröivät alueet ovat eri aluehallintoyksiköitä. Venäjän federaatiossa on kolme liittovaltiokaupunkia: Moskova, jota ympäröi Moskovan alue, Pietari, jota ympäröi Leningradin alue, sekä vuodesta 2014 alkaen Venäjän miehittämällä alueella Ukrainassa sijaitseva Sevastopol, jota ympäröi niinikään miehitettyyn Ukrainaan Venäjän perustama Krimin tasavalta.
David Marshall

**David James Marshall** (s. 5. maaliskuuta 1985 Glasgow) on skotlantilainen jalkapallomaalivahti. Hän edustaa Englannin mestaruussarjassa pelaavaa Derby Countya.

Marshall on skotlantilaisseura Celticin lisäksi edustanut Englannin sarjoissa Norwich Cityä, Cardiff Cityä, Hull Cityä ja Wigan Athleticia sekä elokuusta 2020 alkaen Derby Countya.

Marshall oli kaudella 2013–2014 yksi Valioliigan parhaista maalivahdeista, mutta hänen hyvistä esityksistään huolimatta Cardiff putosi yhden pääsarjakauden jälkeen takaisin toiselle sarjatasolle.

Skotlannin maajoukkueessa Marshall teki debyyttinsä vuonna 2004. Seuraavat kolme maaotteluaan hän pelasi vuonna 2009, ja vuodesta 2013 eteenpäin hän on pelannut maajoukkueessa enemmän.

## Lähteet
Amir Teymuri

**Amir Teymuri** (s. 17. kesäkuuta 1984 Kermānšāh) on iranilainen, nykyään Saksassa asuva säveltäjä. Hänen kamari- ja pianomusiikkiteoksiaan on esitetty sekä Iranissa että Saksassa. Hän aloitti musiikin opintonsa Teheranin yliopistossa vuonna 2004 ja opiskeli sittemmin sävellystä Cornelius Schwehrin johdolla Hochschule für Musik Freiburgissa (2010–2014). Teymurin teosten joukossa ovat *apart* (viululle ja pianolle, 2013), *Autonomie* (huilulle, sellolle ja pianolle, 2013), *Kinderlied - music for loudspeakers* (2014) ja *Nebeneinander* (jousikvartetille, 2013). Lisäksi hän on säveltänyt pianolle teokset *Zwei Klavierstücke* (2006–07), *Small Music* (nelikätinen, 2012–13) ja *Allein* (2013).

## Lähteet

## Aiheesta muualla
* AllMusic: Amir Teymuri
Denys Bouliane

**Denys Bouliane** (s. 8. toukokuuta 1955 Grand-Mère, Québec) on kanadalainen säveltäjä ja kapellimestari. Hän asuu vakituisesti sekä Kanadassa että Saksassa.

Bouliane opiskeli Université Lavalissa sävellystä Jacques Hétun johdolla ja sai sieltä musiikin maisterin arvonsa vuonna 1979. Hän suoritti siellä myös pianon- ja viulunsoiton opintoja. Vuonna 1980 Bouliane osallistui Darmstadtin kursseille. Hän opiskeli vuosina 1980–85 Kanadan ja Québecin hallitusten myöntämien stipendien turvin György Ligetin johdolla Hochschule für Musik und Theater Hamburgissa.

Bouliane on saanut lukuisia palkintoja eri maista. Hän sai Canadian Music Councilin "vuoden säveltäjän" arvonimen (1983), ja hän sai myös sen myöntämän uuden kamarimusiikin Jules Léger -palkinnon (1987) teoksesta *À propos...et le Baron perché?*. Boulianen musiikkia on esitetty Kanadassa, Saksassa, Belgiassa, Unkarissa, Alankomaissa, Isossa-Britanniassa ja Yhdysvalloissa.

Kapellimestarina Bouliane on usein johtanut Québecin sinfoniaorkesterin Ensemble XXe siècleä. Hänestä tuli vuonna 1996 McGill Contemporary Music Ensemblen musiikillinen johtaja. Vuonna 2003 hän alkoi lisäksi toimia Montréal/Nouvelles Musiques -festivaalin pääkapellimestarina. Bouliane perusti Kölnissä Série B -kokoonpanon vuonna 1991. Hänellä on ollut Québecin sinfoniaorkesterin (1992–95), Heidelbergin kaupungin filharmonisen orkesterin (1995–96) ja Ottawan National Arts Centre Orchestran (2002–06) säveltäjäresidenssit.

Bouliane luennoi vuosina 1978–80 Université Lavalissa kontrapunktista, harmoniasta ja instrumentaatiosta. Vuonna 1995 hänestä tuli Montrealin McGill-yliopiston sävellyksen professori. Hän on myös vieraillut luennoitsijana Saksassa, Meksikossa, Venäjällä, Sveitsissä, Isossa-Britanniassa ja Yhdysvalloissa.

## Teoksia
* Puhallinkvintetto, 1976
* *Jeux de Société* (huilulle, oboelle, klarinetille, fagotille, käyrätorvelle, pianolle, lyömäsoittimille), 1979–80, uud. 1981
* *Douze Tiroirs de demi-vérités pour alléger votre descente* (pianolle ja orkesterille), 1981–82
* *À propos... et le Baron perché?* (2 bassoklarinetille, 2 kontrafagotille, 2 käyrätorvelle, trumpetille, 2 pasuunalle, 5-kieliselle kontrabassolle), 1985
* *Le Cactus rieur et la demoiselle qui souffrait d'une soif insatiable* (suurelle orkesterille), 1986
* *Concerto for Orchestra (Variations without a theme)*, 1988–95
* Konsertto pianolle ja suurelle orkesterille, 1995–97
* *La Symphonie du millénaire* (yhteistyöprojekti), 1999–2000
* *Passacaglia without a Theme* (baletti, koreografia: Édouard Lock), 2000
* *Le Sexe des anges* (bassoklarinetille ja orkesterille), 2000

## Lähteet

## Aiheesta muualla
* The Canadian Encyclopedia: Denys Bouliane 
* McGill Schulich School of Music: Denys Bouliane
Iulia Cibișescu-Duran

**Iulia Cibișescu-Duran** (s. 2. toukokuuta 1966 Deva) on romanialainen säveltäjä.

Cibișescu-Duran opiskeli pianonsoittoa Cluj-Napocan Liceul de Muzică Sigismund Toduțăssa vuosina 1972–1984 ja sai opinnoistaan diplomin. Sitten hän opiskeli sävellystä Gheorghe Dima -musiikkiakatemiassa samassa kaupungissa opettajanaan Cornel Țăranu (1985–90). Orkesterinjohtoa hänelle opettivat Gheorghe Dima -musiikkiakatemiassa Petre Sbârcea ja Emil Simon vuosina 1991–96. Hän sai sieltä lisäksi musiikin tohtorin arvon musiikintutkimuksessa vuonna 2001. Cibișescu-Duran osallistui mestarikursseille Ranskassa ja Saksassa (1995–97).

Cibișescu-Duran on saanut lukuisia palkintoja, muun muassa Romanian säveltäjä- ja musikologiliiton palkinnon ensimmäisestä jousikvartetostaan vuonna 1991. Hänen sävellyksiään on esitetty Romaniassa ja Saksassa. Hän on lisäksi työskennellyt eri orkesterien ja oman Art Contrast -kokoonpanonsa kapellimestarina sekä kriitikkona lehdissä. Hän on julkaissut kirjoja, joihin lukeutuu runoteoksia ja musiikkikirja *Structuri polimorfe în postmodernismul muzical românesc* (2002). Cibișescu-Duran on toiminut opetustehtävissä entisissä opinahjoissaan Cluj-Napocassa ja pitänyt lisäksi konferensseja Saksassa, Moldovassa ja Romaniassa.

## Lähteet
FS La Galissonnière (1872)

**La Galissonnière** oli Ranskan laivaston vuonna 1872 vesillelaskettu La Galissonnière -luokan panssarikorvetti.

## Valmistus

Alus tilattiin Brestin laivastontelakalta ja sen köli laskettiin 22. kesäkuuta 1868. Alus laskettiin vesille 7. toukokuuta 1872 ja se aloitti koeajot 20. huhtikuuta 1874. Alus otettiin palvelukseen vielä samana kesänä 18. heinäkuuta.

## Palvelus
Alus liitettiin 16. toukokuuta 1874 Tyynenmeren laivueeseen lippulaivaksi lippu-upseerina kontra-amiraali Perigot. Alus palasi Brestiin 19. maaliskuuta 1877 kierrettyään maapallon Suezin kanavan kautta. Alus sijoitettiin reserviin, mistä se palautettiin palvelukseen 15. elokuuta 1878 Karibian laivueen lippulaivaksi. Kontra-amiraali Peyron nosti lippunsa alukselle 6. lokakuuta. Alus palasi kaksi vuotta myöhemmin Cherbourgiin, jossa se siirrettiin reserviin 13. toukokuuta 1880.

Aluksesta tehtiin 27. toukokuuta 1881 Lähi-idän laivueeseen kontra-amiraali Alfred Conradin lippulaiva. Heinäkuussa alus tulitti Tunisian Sfaxia Ranskan miehittäessä Tunisian. Alkuvuodesta 1882 alus oli Aleksandriassa hieman ennen kuin Britannian kuninkaallinen laivasto tulitti satamaa Britannian ja Egyptin välisen sodan alkaessa. *La Galissonnière* viipyi Välimerellä vuoden 1883.

Alus vapautti huhtikuussa 1884 *Victorieusen* Kauko-Idän laivueen komentajan vara-amiraali Amèdée Courbetin lippulaivan tehtävistä ja siten se osallistui Kiinan Ranskan sotaan 1884-1885. Se osallistui Fuzhoun taistelun loppuun elokuussa yrittäen ohittaa kiinalaisten hallinnoiman rannikkolinnakkeen Fort Kimpain, joka hallitsi Min-joen suuta. Alus ei kyennyt tuhoamaan linnaketta ja se vaurioitui lievästi keulaansa osuneesta ammuksesta, joka surmasi yhden miehistönjäsenen. Alus huolsi lokakuussa Tamsuin taistelussa maihin laskettuja joukkoja, jotka kuitenkin joutuivat vetäytymään menettäen yhdeksän miestä. Aluksen muista tehtävistä sodan aikana ei ole tietoja. Alus määrättiin palaamaan Ranskaan helmikuussa 1886, ja se kiinnittyi viimeisen kerran Cherbourgiin. Se poistettiin alusluettelosta 24. joulukuuta 1894.

## Lähteet
*

### Viitteet
Kirkwallin lentoasema

**Kirkwallin lentoasema** (IATA: **KOI**, ICAO: **EGPA**) on Orkneysaarien päälentoasema. Se sijaitsee 4,6 kilometriä Kirkwallista kaakkoon.

Lentoasema rakennettiin vuonna 1940 RAF:n käyttöön läheisen laivastotukikohdan puolustukseksi. Vuodesta 1943 eteenpäin kenttää käytti Royal Naval Air Service. Kentän omistus siirtyi vuonna 1948 Britannian siviili-ilmailuministeriölle ja vuonna 1986 nykyiselle omistajalle, Highlands and Islands Airportsille.

## Lentoyhtiöt ja kohteet

## Onnettomuudet
*25. lokakuuta 1979 Alidairin Vickers Viscount (G-BFYZ) vaurioitui korjauskelvottomaksi laskeutumisonnettomuudessa Kirkwallissa. Kone suistui kiitotieltä, kun potkuri osui maahan. Koneen nokkapyörä romahti, kun kone osui risteävän kiitotien reunaan. Onnettomuudessa ei kuollut kukaan.

## Lähteet
Canon de 164 mm Modèle 1893

**Canon de 164 mm Modèle 1893** oli ranskalainen keskiraskas laivatykki, joka oli apuaseena Ranskan laivaston pre-dreadnought-taistelulaivoissa ja panssariristeilijöissä ensimmäisessä maailmansodassa. Sitä käytettiin lisäksi rautatietykistössä kummassakin maailmansodassa ja rannikkotykkinä toisessa maailmansodassa.

Tykki korvattiin parannellulla Modèle 1893/96 -tykillä.

## Suunnittelu
Canon de 164 Modéle 1893 oli 45 pituuskaliiperin ajalle tyypillinen ranskalaisvalmisteinen keskiraskas tykki. Se oli varustettu kierrelukolla ja siinä käytettiin kartussilaukausta. 

## Laivatykit
Aluksille Modèle 1893 ja Modèle 1893/96 tykit asennettiin kasematteihin ja niiden korotuskulmat olivat -10 – +25 astetta. Ne käyttivät 52 kilogramman ammuksia, joiden lähtönopeus oli 865 metriä sekunnissa. Tykin tehokas maksimikantama oli 9000 metriä. Tykkiä asennettiin myös jonkin verran yksi- ja kaksiputkisiin torneihin.

## Lähteet
*
Mary Somerville

**Mary Fairfax Greig Somerville** (26. joulukuuta 1780 Edinburgh, Skotlanti – 29. marraskuuta 1872 Napoli, Italia) oli skotlantilainen matemaatikko ja tähtitieteilijä. Hän käänsi matemaattista ja tähtitieteellistä kirjallisuutta ranskasta englantiin. Hänen huomattavin käännöstyönsä oli Laplacen teoksen *[[Mechanique celeste]]* käännös, joka ilmestyi vuonna 1831 nimellä *The Mechanism of the Heavens*. Hän oli myös ensimmäinen nainen, jonka tutkimuksia esiteltiin Royal Societyssa. Hän oli yhdessä tähtitieteilijä Caroline Herschelin kanssa ensimmäinen nainen, jonka tutkimus julkaistiin *[[Philosophical Transactions]]* -julkaisussa. 

Somerville oli kiinnostunut naisten oikeuksista ja ajoi naisten oikeutta koulutukseen sekä naisten äänioikeutta.

## Huomattavimmat julkaisut
* On the Magnetizing Power of the More Refrangible Solar Rays. Philosophical Transactions of the Royal Society of London (vuonna 1826)
* The Mechanism of the Heavens. (vuonna 1831)
* On the action of the rays of the spectrum on vegetable juices. Abstracts of the Papers Communicated to the Royal Society of London from 1843 to 1850 (vuonna 1845)
* Physical Geography. (vuonna 1845)
* On Molecular and Microscopic Science. (vuonna 1869)

## Yksityiselämä
Somerville sai aikansa klassisen yläluokkaisen naisen koulutuksen ja kasvatuksen. Opintoihin kuului muun muassa ryhtiharjoituksia, kielioppia, lausuntaa, aritmetiikkaa, ranskan kieltä, pianonsoittoa, piirtämistä ja ruoanlaittoa. Matematiikkaa hän opiskeli pääasiassa öisin salaa, koska tuon ajan käsityksen mukaan matematiikkaa ja muita akateemisia opintoja pidettiin vaarallisena naisten mielelle. Somerville meni 24-vuotiaana naimisiin Samuel Greigin kanssa. Kolme vuotta myöhemmin hän jäi leskeksi ja kahden pojan yksinhuoltajaksi.

## Lähteet

## Aiheesta muualla
Mango (täsmennyssivu)

**Mango** voi tarkoittaa seuraavia:

* mango (*Mangifera indica*), trooppinen hedelmäpuu
** mango, mangopuun hedelmä
* mango (*Crossarchus obscurus*), mangusteihin kuuluva nisäkäslaji
* Mango, espanjalainen vaatemerkki ja vaatteiden vähittäismyyntiketju
* Mango, eteläafrikkalainen lentoyhtiö
* Mango, sukunimenä:
** Andrew Mango (1926–2014), brittiläinen toimittaja ja tietokirjailija
** Angelina Mango (s. 2001), italialainen laulaja ja lauluntekijä.
** Giuseppe "Pino" Mango (1954–2014), italialainen laulaja ja lauluntekijä.
North Ronaldsayn lentoasema

**North Ronaldsayn lentoasema** (IATA: **NRL**, ICAO: **EGEN**) on lentoasema, joka sijaitsee North Ronaldsayn saarella Orkneysaarilla, Skotlannissa.

## Lentoyhtiöt ja kohteet

## Lähteet
Barran lentoasema

**Barran lentoasema** (gaeliksi *Port-adhair Barraigh*, tunnetaan myös nimellä **Barran Eoligarryn lentoasema**) (IATA: **BRR**, ICAO: **EGPR**) on lentoasema, joka sijaitsee Traigh Mhòrin hiekkarannalla Barran saaren pohjoispäässä Ulko-Hebrideillä, Skotlannissa. Barra on maailman ainoa lentoasema, jossa säännölliset lennot käyttävät rantaa kiitotienä. Tämän vuoksi vuorovesi vaikuttaa lentoaseman toiminta-aikoihin. Barran lentoasema avattiin vuonna 1936.

Lähestyminen Barran lentoasemalle äänestettiin PrivateFly.comin äänestyksessä maailman hienoimmaksi lähestymiseksi vuonna 2011. Vuonna 2013 Barra sijoittui samassa äänestyksessä toiseksi.

## Infrastruktuuri
Rannalla on kolme kiitotietä kolmion muodossa: 07/25, 11/29 ja 15/33. Tämän takia rannalle laskeutuvat lentokoneet pääsevät lähes aina laskeutumaan vastatuuleen. Nousuveden aikaan kiitotiet ovat veden alla, jolloin lentoasema ei ole käytössä. Myöskään yöllä Barraan ei lennetä. Tähän poikkeuksen tekevät ainoastaan ambulanssilennot, jotka voivat lentää öisin, mikäli kiitotie valaistaan ajoneuvojen valoilla ja sille asetetaan heijastinliuskoja.

## Lentoyhtiöt ja kohteet

## Kuvia

Kuva:Traigh Sunset.jpg|Auringonlasku rannalla
Kuva:Barra Airport Sands.JPG|Lentokenttäalue
Kuva:Barra-Airport-Canthusus.JPG|Lentokentästä varoittava kyltti
Kuva:2004 0806hebridies0040.JPG|Loganairin Twin Otter laskeutumassa Barraan


## Lähteet
Corneliu Dan Georgescu

**Corneliu Dan Georgescu** (s. 1. tammikuuta 1938 Craiova) on romanialainen säveltäjä ja musiikkitieteilijä. Hän opiskeli Bukarestin kansallisessa musiikkiyliopistossa vuosina 1956–1961 ja osallistui myöhemmin Darmstadtin kursseille (1970, 1974). Georgescu sai kuusi palkintoa Romanian säveltäjä- ja musikologiliitolta (1969–85). Lisäksi hänelle myönnettiin George Enescu -palkinto ja Radio Românian palkinto (molemmat 1974).

Georgescu on kirjoittanut useita etnomusikologisia teoksia ja artikkeleita moniin julkaisuihin. Hän työskenteli tutkijana Bukarestin Etnografian ja folkloristiikan Constantin Brăiloiu -instituutissa (1962–1983) ja johti sen musiikin laitosta (1976–1980). Hän on myös toiminut taidehistorioitsijana. Sittemmin hän asettui Saksaan, jossa hän työskenteli Kansainvälisessä perinnemusiikki-instituutissa (1989–1991) ja Freie Universität Berlinissä (1991–1994).

Georgescun sävellyksiin lukeutuvat ooppera *Model Mioritic* (omaan librettoon, 1973) ja *Homage to Tuculescu* (kolmen sinfonian kokonaisuus, 1975–1985). Lisäksi hän on säveltänyt muun muassa lukuisia kamarimusiikkiteoksia, pianokappaleita ja elektroakustista musiikkia.

## Lähteet
Korppi-Tommola

**Korppi-Tommola** on suomalainen sukunimi, joka on muun muassa seuraavilla henkilöillä:

* Aura Korppi-Tommola (o.s. *Heiskanen*, s. 1949), historiantutkija ja professori
* Heikki Korppi-Tommola (1926–2018), arkkitehti
* Jouko Korppi-Tommola (s. 1945), fysikaalisen kemian professori
* Riikka Korppi-Tommola (s. 1960), tanssija ja tanssin tutkija
FS Victorieuse (1875)

**Victorieuse** oli Ranskan laivaston vuonna 1875 vesillelaskettu La Galissonnière -luokan panssarikorvetti.

## Valmistus

Alus tilattiin Toulonin laivastontelakalta ja sen köli laskettiin 5. elokuuta 1869. Alus laskettiin vesille 18. marraskuuta 1875 ja se aloitti koeajot 12. marraskuuta 1876. Alus sijoitettiin niiden päätyttyä Toulonissa reserviin, mistä se otettiin palvelukseen 17. elokuuta 1878.

## Palvelus
Alus sijoitettiin palvelukseen otettaessa Tyynenmeren laivueen lippulaivaksi ja kontra-amiraali Bergasse de Petit-Thouars nosti alukselle lippunsa. Alus osallistui Marquesas-saarten rauhoittamiseen vuonna 1880. Alus palasi Touloniin 23. toukokuuta 1881.

Alus siirrettiin Kiinan laivueen lippulaivaksi 1. joulukuuta 1881 ja kontra-amiraali Meyer nosti alukselle lippunsa. *La Galissonnièren* vapautti *Victorieusen* lippulaivan tehtävistä  huhtikuussa 1884. Siitä tuli Ranskaan saavuttuaan Lähi-idän laivueen lippulaiva, mutta alus oli niin huonossa kunnossa ja se siirrettiin Cherbourgissa reserviin. Alus palautettiin palvelukseen 10. helmikuuta 1892 pohjoisen laivueen varakomentajan kontra-amiraali Barreran lippulaivaksi. Heinäkuussa 1893 alus osallistui Iberian rannikolla pidettyihin sotaharjoituksiin. Kaksi vuotta myöhemmin aluksesta tuli kontra-amiraali Ménardin lippulaiva.

Alus päätettiin poistaa alusluettelosta, mutta päätös peruutettiin, jotta se voisi saattaa torpedoveneitä Bizerteen. Siirto kuitenkin peruutettiin ja se poistettiin palveluksesta vuonna 1899, jolloin siitä tehtiin Brestin ulkosatamaan vartiolaiva. Alus poistettiin alusluettelosta vuotta myöhemmin.

## Lähteet
*

### Viitteet
Target

**Target** voi tarkoittaa seuraavia:

* Target Corporation, yhdysvaltalainen tavarataloketju
* Target Racing, italialainen kilpa-autoilutalli
* TARGET-järjestelmä, kansainvälinen maksujärjestelmä
* *[[Target (vuoden 1952 elokuva)|Target]]*, yhdysvaltalainen lännenelokuva vuodelta 1952
* *[[Tähtäimessä]]* (*Target*), yhdysvaltalainen jännityselokuva vuodelta 1985
* *[[Target (vuoden 2004 elokuva)|Target]]*, yhdysvaltalainen toimintaelokuva vuodelta 2004.
FS Triomphante (1877)

**Triomphante** oli Ranskan laivaston vuonna 1877 vesillelaskettu La Galissonnière -luokan panssarikorvetti.

## Valmistus

Alus tilattiin Rochefortin laivastontelakalta, missä köli laskettiin 5. elokuuta 1869. Alus laskettiin vesille 28. maaliskuuta 1877 ja otettiin palvelukseen 17. lokakuuta 1880.

## Palvelus
Alus sijoitettiin palvelukseen otettaessa Tyynenmeren laivueen lippulaivaksi ja kontra-amiraali Brossard de Corbigny nosti alukselle lippunsa. Se siirrettiin 15. helmikuuta 1883 Lähi-idän laivueeseen kontra-amiraali Conten lippulaivaksi. Amiraali sai 28. toukokuuta määräyksen siirtää lippunsa muualle, kun *Triomphante* määrättiin Saigoniin.

Alus liitettiin 1884 *La Galissonnièren* kanssa vara-amiraali Amédée Courbetin johtamaan Kauko-Idän laivueeseen, jonka mukana alukset osallistuivat Kiinan-Ranskan sodan (1884-1885) taisteluihin. Kumpikin alus osallistui Fuzhoun taisteluun, jossa *Triomphante* upotti puisen tykkiveneen *[[Zhenwei]]n* sekä tuhosi Min-jokea suojanneita rannikkolinnakkeita. Alukset huolsivat lokakuussa 1884 Tamsuin taistelussa maihinnousseita joukkoja, jotka kuitenkin joutuivat vetäytymään kärsittyään kuitenkin vain viidentoista miehen tappiot kaatuneina ja haavoittuneina. *Triomphante* osallistui Pescadoresien valtaukseen maaliskuussa 1885 menettäen maihinnousuosastostaan kaksi miestä kaatuneina ja viisi haavoittuneina. Aluksesta tuli 1. huhtikuuta Kauko-Idän laivueen lippulaiva, missä tehtävässä se oli 5. helmikuuta 1894 reserviin siirtoonsa saakka.

Alus poistettiin alusluettelosta 18. heinäkuuta 1896 ja myytiin romutettavaksi 1903.

## Lähteet
*

### Viitteet
Jaavalainen kirjaimisto

**Jaavalainen kirjaimisto** on brahmi-kirjoituksesta kehittynyt abugida-tyyppinen kirjoitusjärjestelmä, jota on käytetty 1200-luvulta lähtien jaavan kielen kirjoittamiseen. Sen välitön edeltäjä oli 700-luvulla kehitetty kawi. Nykyisin jaavaa kirjoitetaan pääasiallisesti latinalaisilla kirjaimilla, mutta jaavalaisia kirjaimia opetetaan edelleen kouluissa Indonesian jaavankielisillä alueilla.

Kirjaimistoa on jaavan lisäksi käytetty myös sundan, balin, osingin ja tenggerin kirjoittamiseen.

## Kirjaimisto

### Vokaali

Lähde:

### Konsonantit
Konsonanteista erotetaan tavallinen versio (aksara) sekä pasangan, jota käytetään tavun lopussa.

Lähde:

## Välimerkit
Jaavan kirjaimistoon kuuluvat myös verrattain monimutkaiset välimerkit.

Lähde:

## Lähteet
Stornowayn lentoasema

**Stornowayn lentoasema** (gaeliksi *Port-adhair Steòrnabhagh*) (IATA: **SYY**, ICAO: **EGPO**) on lentoasema, joka sijaitsee Leodhàsin saarella Ulko-Hebrideillä, Skotlannissa.

Lentoasema avattiin vuonna 1937. Se oli alkuvuosinaan pääasiassa sotilaskäytössä. RAF:lla oli siellä tukikohta toisen maailmansodan aikana sekä vuosina 1972–1998, jolloin lentoasema oli Nato-joukkojen käytössä. Kylmän sodan aikana (vuosina 1963–1980) lentoasema oli myös 112 Signals Unit Stornowayn tukikohta.

Nykyisin lentoasemaa käytetään pääasiassa kotimaan matkustajaliikenteeseen. Lisäksi Royal Maililla on päivittäinen postilento, ja Bristow Helicopters operoi pelastushelikoptereita Ison-Britannian rannikkovartioston puolesta. Myös jotkin yksityisomisteiset pienkoneet käyttävät lentoasemaa tukikohtanaan.

## Lentoyhtiöt ja kohteet

## Onnettomuudet
* **8. joulukuuta 1983** Trans Europe Air Charterin operoima Cessna Citation I (G-UESS) laskeutui lentäjän virheen vuoksi liian matalalle lähestyessään Stornowayta. Kone osui mereen ja tuhoutui. Kaikki 10 koneessa ollutta kuolivat.
* **9. helmikuuta 1998** British Regional Airlinesin Shorts 360-100 laskeutui pilvisessä säässä rajusti. Kone vaurioitui laskeutumisessa ja ajautui sivuun kiitotieltä. Kukaan ei kuollut, mutta kone tuhoutui korjauskelvottomaksi.

## Lähteet
Westrayn lentoasema

**Westrayn letoasema** (IATA: **WRY**, ICAO: **EGEW**) on lentoasema, joka sijaitsee Skotlannissa Orkneysaarten Westrayn saarella Aikernessissa. Sieltä on lentoyhteys Papa Westrayn lentoasemalle. Lentomatka on 2,8 kilometriä ja lentoaika on rullaus mukaan lukien kaksi minuuttia. Kyseessä on maailman lyhin reittilento. Papa Westrayn lisäksi Westraysta on lentoja myös Kirkwalliin.

Westaryn lentoasemaa ei ole valaistu, joten sitä ei käytetä yöaikaan.

## Lentoyhtiöt ja kohteet

## Lähteet
Syreenien kukkiessa

**Syreenien kukkiessa** (*Lilac Time*) on vuonna 1928 ensi-iltansa saanut yhdysvaltalainen romanttinen mykkäelokuva. Sen pääosia esittävät Colleen Moore ja Gary Cooper. Elokuvan ensi-ilta oli Suomessa lokakuussa 1929, jolloin siitä oli jo tullut jättimenestys Yhdysvalloissa. Jane Cowl oli käsikirjoittanut sekä pääroolittanut näytelmäversion, joka menestyi Broadwayllä sen esitysvuonna 1917. Frank Lloyd ohjasi elokuvaan joitakin lisäkohtauksia.

## Juoni
Ranskalaisen talon tytär Jeannine kiinnostuu vierailulle tulevista komeista lentäjistä, jotka taistelevat Britannian ilmavoimissa ensimmäisessä maailmansodassa. Yksi heistä rakastuu Jeannineen ja lupaa komennuksen jälkeen palata tämän luokse.

## Näyttelijät

## Aiheesta muualla
* 
*
Emil Öhberg

**Emil Öhberg** (s. 20. kesäkuuta 1993) on suomalainen jalkapalloilija, joka pelaa Veikkausliigassa pelaavan FF Jaron riveissä. Pelipaikaltaan hän on maalivahti, ja debyyttinsä liigatasolla Öhberg teki kaudella 2013.

Öhberg on pelannut Jaron junioriluokat läpi aina B-junioreihin asti, jossa nuorukainen voitti SM-pronssia kaudella 2010. Kausi 2011 meni aluksi Saksassa ja sitten Kakkosessa pelanneen JBK:n riveissä. Vuosi 2012 kului Turussa TPS:n organisaatiossa, jossa peliaikaa tuli miesjoukkueessa vain Kakkosessa pelanneen farmiseura ÅIFK:n maalissa. Kaudella 2013 Öhberg palasi Pietarsaareen Jaron riveihin varamaalivahdiksi. Debyytti Veikkausliigassa tapahtui kaudella 2013, ja kaikkiaan Veikkausliigapelejä Öhbergillä kertyi Jarossa 16. Jesse Östin siirryttyä Jarosta Ruotsiin Öhberg otti Ykköseen pudonneessa Jarossa ykkösmaalivahdin paikan., 

## Lähteet
Martin Max

**Martin Max** (s. 7. elokuuta 1968 Tarnowskie Góry, Puola) on saksalainen uransa lopettanut jalkapalloilija. Pelipaikaltaan hän oli hyökkääjä.

Max pelasi Saksan pääsarjaa Bundesliigaa Borussia Mönchengladbachissa (1989–1995), FC Schalke 04:ssä (1995–1999), TSV 1860 Münchenissä (1999–2003) ja FC Hansa Rostockissa (2003–2004) yhteensä 396 ottelua, joissa hän teki 126 maalia. Hän on sarjan kaikkien aikojen 25. paras maalintekijä.

Borussia Mönchengladbach eteni Maxin aikana Saksan cupin loppuotteluun kahdesti – 1991–1992 ja 1994–1995. Näistä seura voitti jälkimmäisen. Bundesliigassa Max ylsi parhaimmillaan kolmanneksi Schalke 04:n kanssa kaudella 1995–1996. Schalke 04:ssä pelatessaan Max oli myös voittamassa UEFA Cupia kaudella 1996–1997.

Maalimäärällä mitattuna Maxin paras kausi oli 2003–2004, joka oli hänen ainoansa Hansa Rostockissa ja jäi myös hänen ammattilaisuransa viimeiseksi. Max teki kauden aikana 20 maalia 33:ssa sarjaottelussa. Hän pelasi urallaan myös neljä muuta yli kymmenen maalin Bundesliiga-kautta. Kaudella 1999–2000 hän voitti sarjan maalikuninkuuden yksinään 19:llä maalilla ja kaudella 2001–2002 hän jakoi voiton Márcio Amoroson kanssa 18:lla maalilla.

Saksan maajoukkueessa Max pelasi yhden A-maaottelun, 17. huhtikuuta 2002 Argentiinaa vastaan. Hän tuli ottelussa vaihdosta kentälle 83. minuutilla Torsten Fringsin tilalle.

## Saavutukset

* Bundesliigan kolmas sija: 1995–1996
* Saksan cupin voitto: 1994–1995
* Saksan cup -hopea: 1991–1992
* UEFA Cupin voitto: 1996–1997

**Henkilökohtaiset palkinnot:**
* Bundesliigan paras maalintekijä: 1999–2000, 2001–2002

## Lähteet
Oskari Qvick

**Oskari Qvick** (s. 15. joulukuuta 1997) on suomalainen entinen jalkapalloilija, joka pelasi Veikkausliigaa FC Interin riveissä. Pelipaikaltaan hän oli keskikenttäpelaaja. Debyyttinsä liigatasolla Qvick teki kaudella 2013 vasta 15-vuotiaana. Qvick loukkaantui vakavasti keväällä 2015 vaarattoman näköisessä tilanteessa vierasottelussa HJK:ta vastaan. Pitkään kestäneestä kuntoutuksesta huolimatta Qvick ei kuitenkaan koskaan enää tehnyt paluuta ammattilaiskentille, joten kyseinen vierasottelu HJK:ta vastaan jäi hänen uransa viimeiseksi miesten pääsarjatasolla. Hänen tililleen kertyi FC Interin riveissä kahdeksan miesten liigaottelua. Hän esiintyi myös Suomen poikamaajoukkueissa. 

## Lähteet

## Aiheesta muualla

* Oskari Qvick Soccerwayn sivuilla
* Oskari Qvick Transfermarktin sivuilla
Knockhill Racing Circuit

**Knockhill Racing Circuit** on Skotlannissa Fifen alueella, 10 kilometriä Dunfermlinestä pohjoiseen sijaitseva moottorirata. Se on avattu vuonna 1974, ja on Skotlannin kansallinen moottoriurheilun keskus.

Vaikka rata on lyhyt ja siinä on vähän mutkia, sen haastavuutta lisäävät isot korkeusvaihtelut ja Skotlannin rannikkoseudun epävakaa sää.

Knockhillissä järjestetään pääasiassa kansallisen tason kilpailuja, joista tärkeimpinä vuosittain BTCC-sarjan osakilpailu. Sarja vieraili ensimmäistä kertaa radalla vuonna 1992.

## Aiheesta muualla
Sumburghin lentoasema

**Sumburghin lentoasema** (IATA: **LSI**, ICAO: **EGPB**) on Shetlandinsaarien päälentoasema. Se sijaitsee Mainlandin eteläkärjessä, 31 kilometriä Lerwickistä etelään.

Lentoaseman erikoisuus on 550 metrin pituinen helikopterikiitotie 06/24. Kiitotien 09 länsipää risteää A970-tien kanssa. Autojen pääsy kiitotielle estetään tasoristeyspuomein, kun lentokone on nousemassa tai laskeutumassa.

## Historia
Ensimmäisen ruohokiitotien alueelle raivasi kapteeni E. E. Fresson vuonna 1936. Kenttä avattiin 3. kesäkuuta samana vuonna. Ensimmäisen lennon Aberdeenista suoritti Fresson itse De Havilland D.H.89 Dragon Rapide -koneella. Fressonin ansiosta kiitotiet myös päällystettiin: hän sai laivaston vakuuttumaan siitä, että ympärivuotisessa käytössä oleva lentokenttä on välttämätön.

## Lentoyhtiöt ja kohteet

### Muut käyttäjät
* Hänen Majesteettinsa Rannikkovartiosto
* Bristow Helicopters
* Bond Helicopters

## Matkustajamäärä kohteittain

## Onnettomuudet
***31. heinäkuuta 1979** Dan-Airin lennon 0034 (Hawker Siddeley HS 748 G-BEKF) lentoonlähtö epäonnistui lukkiutuneen korkeusvakaimen vuoksi. Kone putosi mereen. 47 koneessa olleesta 17 kuoli.
***29. maaliskuuta 1981** Club Aéronautique de Parisin Potez 840 (F-BMCY) laskeutui Sumburghiin laskutelineet sisäänvedettynä. Vauriot olivat pieniä, ja kone seisoi lentoasemalla pysäköitynä useita kuukausia. Moottorit ja muut hyödylliset osat poistettiin ja kone hylättiin. Kiitotien pidennyksen yhteydessä koneen hylky otettiin talteen. Se on nykyisin yksityisessä puutarhassa.
***6. marraskuuta 1986** British International Helicoptersin Boeing 234LR Chinook -kopteri (G-BWFC) putosi maahan neljä kilometriä lentoasemasta itään. 47 kopterissa olleesta 45 kuoli.
***23. elokuuta 2013** CHC:n Super Puma putosi maahan 3,2 kilometriä lentoasemalta itään. 18 kopterissa olleesta neljä kuoli.

## Lähteet
Aleksandr Tumasjan

**Aleksandr Tumasjan** (s. 15. lokakuuta 1992 Venäjä) on venäläis-armenialainen jalkapalloilija, joka on pelannut Veikkausliigaa FF Jaron riveissä. Pelipaikaltaan hän on keskikenttäpelaaja. 

Aleksandr Tumasjan pelasi nuoruudessaan Krasnodarin alueen joukkueissa. Suomeen Tumasjan saapui kaudella 2013. Hän tuli Jaroon Donin Rostovista, jossa Jaron valmentaja Aleksei Jeremenko ja josta Tumasjanin vanhempi veli Denis Tumasjan oli 2000-luvun alussa tullut pelaamaan Jaroon.
Aleksandr Tumasjan saikin heti ensimmäisellä liigakaudellaan vastuuta pelaavassa kokoonpanossa 23 ottelun verran. Seuraavalla kaudella hän pelasi vain yhden ottelun Jarossa ja kaksi ottelua Kakkosen JBK:ssa. Kauden 2015 lopulla elokuussa Kakkosessa pelannut TP-47 kiinnitti Tumasjanin joukkueeseensa, jossa hän pelasi kauden 2015 loppuun.

Tumasjan pelasi ensimmäisen kerran Armenian maajoukkueessa 31. toukokuuta 2014. Kaikkiaan hän on pelannut kaksi maaottelua.

## Lähteet
FS France (1912)

**France** oli Ranskan laivaston  vuonna 1914 valmistunut Courbet-luokan taistelulaiva. Alus valmistui osana vuoden 1911 laivasto-ohjelmaa juuri ennen ensimmäistä maailmansotaa ja se oli sodan ajan Välimerellä valvoen Otrantonsalmen sulkua Adrianmerellä. Alus lähetettiin sisaraluksensa *[[FS Jean Bart (1911)|Jean Bartin]]* kanssa vuonna 1919 Mustallemerelle tukemaan Venäjän sisällissodan valkoisia. Aluksen miehistö nousi kapinaan huhtikuussa 1919 osittain sotaväsymyksen, kommunismin kannatuksen sekä vaikeiden olosuhteiden vuoksi. Kapinan ja yleisen taistelutahdon heikkouden vuoksi alus palasi vielä kuukauden lopulla Ranskaan. Alus tuhoutui ajettuaan kartoittamaan kariin Ranskan rannikolla vuonna 1922.

## Valmistus

Alus tilattiin Brestin laivastontelakalta, missä köli laskettiin 1. syyskuuta 1910. Alus laskettiin vesille 3. maaliskuuta 1911 ja otettiin palvelukseen 19. marraskuuta 1913.

## Palvelus
Alus kuljetti heinäkuussa 1914 presidentti Raymond Poincarén valtiovierailulle Pietariin. Alus määrättiin Ranskaan palattuaan Välimerelle.

Alus ajoi karttaan merkitsemättömälle karille Quiberonin lahdella 26. elokuuta 1922. Alus upposi neljä tuntia myöhemmin. Onnettomuudessa sai surmansa ainoastaan kolme miehistönjäsentä.

## Lähteet
*
*
*

### Viitteet
FS Paixhans (1862)

**Paixhans** oli Ranskan laivaston vuonna 1862 vesillelaskettu Palestro-luokan uiva patteri.

## Valmistus

Alus tilattiin 18. kesäkuuta 1859 Bordeauxista Frere Armanilta ja sen köli laskettiin 24. toukokuuta 1859. Alus laskettiin vesille 9. syyskuuta 1862 ja se otettiin palvelukseen vielä 5. toukokuutaa 1863.

## Palvelus
David Cazelles varusti alusta Rochefortissa helmikuusta heinäkuuhun 1863. Alus siirrettiin 13. heinäkuuta toisen luokan reserviin, mistä se siirrettiin 16. huhtikuuta 1864 edelleen kolmannen luokan reserviin (pois palveluksesta). Alus poistettiin Rochefortissa alusluettosta 21. elokuuta 1871 ja se oli romutettavana elokuusta seuraavan vuoden helmikuuhun.

## Lähteet
*
*
*

### Viitteet
FS Pei Ho (1861)

**Peï Ho** oli Ranskan laivaston vuonna 1861 vesillelaskettu Palestro-luokan uiva patteri.

## Valmistus

Alus tilattiin 18. kesäkuuta 1859 Bordeauxista Frere Armanilta ja sen köli laskettiin 20. heinäkuuta 1859. Alus laskettiin vesille 25. toukokuuta 1861 ja se otettiin palvelukseen heinäkuussa 1962.

## Palvelus
Aluksen palvelukseenotto aloitettiin 15. heinäkuuta 1861 ja ensimmäinen palvelusjakso alkoi 5. lokakuuta. Louis Marc Willotte tyhjensi aluksen Rochefortissa 3. maaliskuuta 1862 alkaen, minkä jälkeen alus siirrettiin 24. maaliskuuta 1864 toisen luokan reserviin ja edelleen 1. helmikuuta 1865 kolmannen luokan reserviin (pois palveluksesta). Alus poistettiin Rochefortissa alusluettosta 15. marraskuuta 1869 ja se romutettiin huhtikuusta 1870 lokakuuhun 1971.

## Lähteet
*
*
*

### Viitteet
FS Saïgon (1861)

**Saïgon** oli Ranskan laivaston vuonna 1861 vesillelaskettu Palestro-luokan uiva patteri.

## Valmistus

Alus tilattiin 18. kesäkuuta 1859 Bordeauxista Frere Armanilta ja sen köli laskettiin 20. heinäkuuta 1859. Alus laskettiin vesille 25. toukokuuta 1861 ja se otettiin palvelukseen elokuussa 1862.

## Palvelus
Alus otettiin 10. lokakuuta 1861 ensimmäisen kerran palvelukseen ja Louis Marc Willotte riisui aluksen varustuksen Rochefortissa huhtikuusta marraskuuhun 1862. Alus siirrettiin 1. tammikuuta 1863 toisen luokan reserviin. Aluksella syttyi 15. marraskuuta tulipalo ja se upposi Charenteen. Hylky nostettiin 30. marraskuuta ja se poistettiin palveluksesta 1. tammikuuta 1864. Maaliskuussa kunnostus saatiin päätökseen. Alus poistettiin alusluettosta Rochefortissa 21. elokuuta 1871. Alus purettiin osittain, kun se muutettiin tammikuusta huhtikuuhun 1872 sotalaivojen miehistöjen vastaanottoalukseksi. Alus romutettiin lopullisesti vuonna 1884.

## Lähteet
*
*
*

### Viitteet
Caerlaverockin linna

**Caerlaverockin linna** on vallihaudallinen 1200-luvulla rakennettu linna Skotlannin etelärannikolla. Se oli Maxwellin klaanin omistuksessa 1600-luvulle, jolloin se hylättiin vuoden 1640 piirityksen jälkeen.

Linnan lähistöllä oleva luonnonsuojelualue on valkoposkihanhien tärkeä talvehtimisalue.

## Lähteet

## Aiheesta muualla
Armeniansahrami

**Armeniansahrami** (*Crocus angustifolius*) on sahramien sukuun kuuluva laji. Sitä tavataan luonnonvaraisena Krimin niemimaalla ja Kaukasuksen vuoriston alueella. Yhdestä mukulasta kehittyy kolme kukkavartta ja 3-6 lehteä. Kukka on enimmäkseen keltainen ja sen ulkopinnalla on violetteja raitoja. Kehälehdet ovat taaksepäin kiertyneitä. Lehdet ovat kapeat ja niissä on valkoinen pitkittäinen raita. Armeniansahrami kukkii maaliskuulla. Kasvi menestyy aurinkoisella, lämpimällä, suojaisella ja kuivalla kasvupaikalla. Istutussyvyys on 10&nbsp;cm ja istutustiheys 5–10&nbsp;cm. Kasvia voi lisätä myös jakamalla syksyllä. Syksyllä lehdet jätetään paikoilleen lakastumiseen saakka.

## Lähteet

## Aiheesta muualla
*Kassu - Kasvien suomenkieliset nimet: Armeniansahrami (''Crocus angustifolius'')
*United States Department of Agriculture (USDA): ''Crocus angustifolius''
Night Driver

**Night Driver** on vuonna  julkaistu ajopeli, jonka kehitti Micronetics Inc. ja julkaisi Atari, Inc.. Peli julkaistiin kolikkopelinä ja on julkaistu myös Atari 2600:lle ja Commodore 64:lle. Peli on yksi varhaisimmista ensimmäisen persoonan ajopeleistä.

Pelissä on tavoitteena ajaa autolla yöaikaan törmäämättä tiensivuihin. Pelaaja saa pisteitä edetessään. Pelin pituuden saa itse määrittää.

## Lähteet

## Aiheesta muualla
* 
* 
* 
* Tiedot AtariAge-sivustolla
Papa Westrayn lentoasema

**Papa Westrayn lentoasema** (IATA: **PPW**, ICAO: **EGEP**) on lentoasema, joka sijaitsee Papa Westrayn saarella Orkneysaarilla, Skotlannissa. Sieltä on lentoyhteys Westrayn lentoasemalle. Lentomatka on 2,8 kilometriä ja lentoaika on rullaus mukaan lukien kaksi minuuttia. Kyseessä on maailman lyhin reittilento. Westrayn lisäksi Papa Westraysta on lentoja myös Kirkwalliin ja North Ronaldsaylle.

## Lentoyhtiöt ja kohteet

## Lähteet
Santeri Kumpula

**Santeri Kumpula** (s. 22. marraskuuta 1996 Rovaniemi) on suomalainen jalkapalloilija, joka edustaa Kakkosessa pelaavaa FC Santa Clausia. Pelipaikaltaan hän on keskikenttäpelaaja.

Kumpula nousi Rovaniemen Palloseuran edustusjoukkueen mukaan kaudella 2012, jolloin hän pääsi debytoimaan Ykkösessä. Liigatasolla Kumpula esiintyi ensimmäisen kerran kesäkuussa 2014 ottelussa FC Inter Turkua vastaan.

## Lähteet
Nordstrom (kauppaketju)

**Nordstrom, Inc.** on yhdysvaltalainen luksustavaratalojen ketju, jonka pääkonttori ja suurimmat tavaratalot sijaitsevat Seattlessa Washingtonin osavaltiossa. Nordstrom on keskittynyt kalliimman hintaluokan vaatteisiin, jalkineisiin, asusteisiin ja kosmetiikkaan, joissa sen tärkeimpiä kilpailijoita ovat muut tavarataloketjut, kuten Bloomingdale’s, Neiman Marcus, Saks Fifth Avenue ja Lord & Taylor.

## Historiaa
Nordstromin juuret juontavat vuoteen 1901, jolloin ruotsalaiset maahanmuuttajat John W. Nordstrom ja Carl Wallin perustivat Seattleen kenkäkaupan. Vasta 22 vuotta myöhemmin perustettiin sivuliike, josta ketju alkoi vähitellen kehittyä. Vuonna 1928 John W. Nordstrom luovutti johdon ja omistuksensa kahdelle pojalleen, ja seuraavana vuonna myös Wallin luopui osakkeistaan Nordstromin veljesten hyväksi. Kesti vielä 31 vuotta ennen kuin Nordstrom oli kasvanut kahdeksan myymälän ketjuksi kahdessa osavaltiossa. Vuonna 1963 se laajensi valikoimaansa kengistä vaatteisiin ja asusteisiin.

Vasta kolmannen Nordstrom-sukupolven astuttua yrityksen johtoon se alkoi laajentua valtakunnalliseksi ketjuksi vuonna 1968. Pörssiyritys Nordstromista tuli vuonna 1971. Ranskalainen muotimerkki Façonnable otettiin yhteistyökumppaniksi vuonna 1988, ja vuonna 2000 Nordstrom osti sen. Seitsemää vuotta myöhemmin Nordstrom kuitenkin myi merkin kahdeksan erillistä myymälää eteenpäin mutta jätti sen omien myymälöidensä valikoimiin.

Vuoden 2011 lopussa Yhdysvalloissa toimi 117 Nordstrom-tavarataloa ja 108 Nordstrom Rack -nimistä outlet-myymälää. Lisäksi yrityksellä on verkkokauppa.

Nordstrom on aina ollut tunnettu erinomaisesta asiakaspalvelustaan. Talouslehti ''Fortunen'' listalla ”100 parasta työnantajaa 2007” Nordstrom sijoittui sijalle 24.

## Lähteet

## Aiheesta muualla

* Nordstromin verkkosivusto
Sainey Nyassi

**Sainey Nyassi** (s. 31. tammikuuta 1989 Gambia) on gambialainen jalkapalloilija, joka pelaa Veikkausliigaa Rovaniemen Palloseuran riveissä. Pelipaikaltaan hän on hyökkääjä ja hänen pelinumeronaan on 24. Nyassi saapui Suomeen kaudeksi 2014 ja onnistui heti ensimmäisellä liigakaudellaan ottamaan vakituisen paikan pelaavassa kokoonpanossa. Debyyttinsä Veikkausliigassa hän teki kesäkuun alussa ottelussa FC Honkaa vastaan.

## Lähteet
Kevin Larsson

**Kevin Larsson** (s. 31. tammikuuta 1996 Pietarsaari) on suomalainen jalkapalloilija, joka pelaa Veikkausliigaa FF Jaron riveissä. Pelipaikaltaan hän on hyökkääjä ja hänen pelinumeronaan on 23. debyyttinsä liigatasolla Larsson on tehnyt kaudella 2014 ja toiminut kauden aikana lähinnä vaihtomiehen roolissa.

## Lähteet

## Aiheesta muualla
*Kevin Larsson soccerpunterin sivuilla
Jere Koponen

**Jere Koponen** (s. 23. toukokuuta 1992) on suomalainen jalkapallomaalivahti, joka pelaa Veikkausliigaseura Ekenäs IF:n riveissä. 

Koponen on FC Interin kasvatti. Debyyttinsä liigatasolla hän teki kaudella 2013 ja sai ensimmäisellä liigakaudella tililleen kaikkiaan kahdeksan ottelua ja seuraavana seitsemän. Hän oli ensimmäisellä kerrallaan Interissä rooliltaan lähinnä kakkosmaalivahtina ja haastoi Magnus Bahnea tavoitellessaan torjuntavastuuta. Kausina 2015–2016 hän pelasi SJK:n joukkueessa kolme liigaottelua ja kausina 2017–2018 FC Interissä 24 liigaottelua. Pelattuaan vuoden 2019 alkupuolella Liettuassa FK Palangan joukkueessa hän siirtyi Ykkösessä pelanneeseen Turun Palloseuraan. Kauden 2020 TPS pelasi Veikkausliigassa ja Koponen oli kentällä joukkueen kaikissa liigaotteluissa. Kaudella 2021 hän jatkoi Ykköseen pudonneessa TPS:ssä.

Koponen on pelannut viisi ottelua Suomen poikamaajoukkueissa.

## Lähteet
Andrea Cossu

**Andrea Cossu** (s. 3. toukokuuta 1980 Cagliari) on italialainen jalkapalloilija, joka edustaa Serie A:ssa pelaavaa Cagliari Calciota. Cossun pelipaikka on hyökkäävä keskikenttä.

## Ura
### Seurajoukkueura
Cossu siirtyi Olbiasta Hellas Veronaan vuonna 1997. Hän edusti seuraa kahdeksan vuotta pelaten yli 90 ottelua. Välissä hän oli myös neljällä lainapestillä, kolme kertaa Lumezzanessa ja kerran Sassari Torreksessa. 

Vuonna 2005 Cossu siirtyi Cagliari Calcioon. Hän pelasi seurassa yhden kauden aikana Serie A:ssa 22 ottelua ilman maaleja. Vuonna 2006 hän palasi takaisin Hellas Veronan väreihin. Cossu edusti seuraa kahden kauden ajan, ennen kuin edessä oli paluu takaisin kotikaupunkiin Cagliariin Cagliari Calcion riveihin. Cossu on edustanut Cagliari Calciota vuodesta 2008 asti ja on pelannut yli kaksisataa Serie A-ottelua. Hän on yksi Cagliarin avainpelaajista nykyisin. Kauden 2014-2015 jälkeen Cagliari putosi Serie A:sta Serie B:hen.

### Maajoukkueura
Cossu on pelannut Italian jalkapallomaajoukkueessa kaksi ottelua vuonna 2010. Helmikuussa 2010 hänet kutsuttiin maajoukkueen mukaan harjoitusotteluun Kamerunia vastaan ja näin hänestä tuli ensimmäinen sardinialainen Italian maajoukkuepelaaja sitten Gianfranco Zolan. Cossu teki debyyttinsä tuossa pelissä. Hänet nimettiin alustavaan miehistöön vuoden 2010 MM-kisoihin, mutta lopulliseen Marcello Lippin miehistöön Cossu ei päässyt.

## Lähteet
* 
* http://www.national-football-teams.com/player/36479/Andrea_Cossu.html
Ontto kruunu

**Ontto kruunu** (*The Hollow Crown*) on brittiläinen historiallinen draamasarja, joka on BBC:n ja NBC:n yhteistuotanto. Sarja esitettiin BBC Two -kanavalla vuonna 2012, ja Suomessa Yle Teema esitti sarjan seuraavana vuonna.

## Tuotantokaudet
### Ensimmäinen kausi
Sarjan ensimmäinen tuotantokausi sisältää neljä televisioelokuvaa ja perustuu Shakespearen neljän historiallisen näytelmän kokonaisuuteen, jotka ovat Rikhard II, Henrik IV: Ensimmäinen osa ja Henrik IV: Toinen osa (jotka on käsitelty yhtenä kaksiosaisena elokuvana) sekä Henrik V. Sarjan on näytelmistä sovittanut käsikirjoitukseksi ja ohjannut Richard Eyre, Rupert Goold, Ben Power ja Thea Sharrock. Sarja kertoo kolmen peräkkäisen Englannin kuninkaan tarinan.

Suomessa televisiolevityksessä elokuvien nimet olivat *Ontto kruunu: Rikhard II*, *Ontto kruunu: Henrik IV Ensimmäinen osa*, *Ontto kruunu: Henrik IV Toinen osa* ja *Ontto kruunu: Henrik V*.

### Toinen kausi
Toinen tuotantokausi sisältää kolme televisioelokuvaa ja valmistui vuonna 2016. Toisen kauden elokuvat perustuvat kahteen Shakespearin Ruusujen sotaa käsittelevään näytelmään Henrik VI (josta on tehty kaksi elokuvaa) ja Rikhard III. Sarjan on sovittanut valkokankaalle Ben Power, sen on tuottanut Rupert Ryle-Hodges, ja kaikki kolme elokuvaa on ohjannut Dominic Cooke. Toinen kausi sai ensiesityksensa BBC Two -kanavalla toukokuussa 2016.

## Vastaanotto
Kriitikot ovat arvostaneet sarjaa, ja se on saanut useita Baftan televisiopalkintoja, esimerkiksi Ben Whishaw sai roolistaan Rikhard II:na parhaan pääosanäyttelijän palkinnon ja Simon Russell Beale roolistaan Falstaffina parhaan miessivuosan palkinnon vuonna 2013.

## Näyttelijät
### Ensimmäinen kausi

**Ontto kruunu: Rikhard II**

**Ontto kruunu: Henrik IV Ensimmäinen osa**

**Ontto kruunu: Henrik IV Toinen osa**

**Ontto kruunu: Henrik V**

### Toinen kausi

**Henrik VI, osa yksi**

**Henrik VI, osa kaksi**

**Rikhard III**

## Katso myös
* BBC Television Shakespeare
* Shakespeare: The Animated Tales
* Luettelo William Shakespearen näytelmien elokuvasovituksista

## Lähteet

## Aiheesta muualla
*